b"\n_START_ARTICLE_\nArctic Equestrian Games\n_START_PARAGRAPH_\nArctic Equestrian Games, arrangert av Oslofjord Convention Center og Vestfold Horse Show AS, er er en \xc3\xa5rlig begivenhet for hesteinteresserte, og Norges st\xc3\xb8rste hesteshow. AEG ble avholdt for f\xc3\xb8rste gang februar i 2006 p\xc3\xa5 Oslofjord Convention Center i Stokke. _NEWLINE_President for AEG er Eirik Berentsen, en av Norges beste sprangryttere gjennom tidene.\n_START_SECTION_\nAEG 2006\n_START_PARAGRAPH_\nAEG ble f\xc3\xb8rste gang gjennomf\xc3\xb8rt i 2006, hvor Briskeby og Sandra Lyng Haugen holdt konsert, samt at Ylvis-br\xc3\xb8drene og Kjetil og Kjartan opptr\xc3\xa5dte. Det ble ogs\xc3\xa5 avholdt et ungarsk hesteshow. Arrang\xc3\xb8rene fikk kritikk for d\xc3\xa5rlig transportmuligheter og h\xc3\xb8ye matpriser, men ros for servicen og personalet. Nettsiden hest.no skriver at personalet var \xc2\xabKun ja-mennesker\xc2\xbb. Flere av utstillerne som hadde betalt for stand under arrangementet krevde halvparten av pengene tilbake fra arrang\xc3\xb8ren Vestfold Horse Show AS p\xc3\xa5 grunn av for f\xc3\xa5 bes\xc3\xb8kende i forhold standpris, noe som ble svart med enten 20\xc2\xa0% refundering av standprisen eller 15\xc2\xa0% avslag under AEG 2007 samt sikret standplass. If\xc3\xb8lge arrang\xc3\xb8ren valgte 85\xc2\xa0% den sistnevnte l\xc3\xb8sningen.\n_START_SECTION_\nAEG 2007\n_START_PARAGRAPH_\nAEG 2007 varte i elleve dager, og involverte 250 ryttere og 550 hester. Den totale premiepotten p\xc3\xa5 dette ridestevnet var p\xc3\xa5 1,5 millioner NOK.\n_START_SECTION_\nAEG 2008\n_START_PARAGRAPH_\nAEG ble avholdt for tredje gang i 2008 fra 14. februar til 24. februar.\n_START_SECTION_\nAEG Promotion Cup\n_START_PARAGRAPH_\nDet ble i 2008 arrangert en AEG Promotion Cup hvor alle rideklubber i Norge kunne v\xc3\xa6re med, og dermed kvalifisere seg for Horze Jumping cup- og Amateur Challenge-klassene. Denne konkurransen ble arrangert av Eirik Berentsen, og var en salgskonkurranse.\n_START_SECTION_\nArena\n_START_PARAGRAPH_\nAEG holdes inne i storsalen p\xc3\xa5 Oslofjord Convention Center, hvor hestearenaen m\xc3\xa5ler 28 x 72 meter. Salen har publikumsplass til 4\xc2\xa0000 mennesker.\n_START_SECTION_\nGrener\n_START_PARAGRAPH_\nAEG skiller seg fra andre hestearrangementer ved kombinering mellom grener som sprang, dressur og mounted games samtidig som det avholdes underholdningshow og -konserter._NEWLINE_Under AEG holdes det ogs\xc3\xa5 forskjellige hesteshow som Six Bar, Rid'n Bike, Charity Show, fors\xc3\xb8k p\xc3\xa5 norgesrekord i h\xc3\xb8ydehopp, ponnigalopp, moteshow for hest, unghestauksjon og norsk varmblods hingstek\xc3\xa5ring.\n_START_SECTION_\nOmstendighetene\n_START_PARAGRAPH_\nAEG holdes p\xc3\xa5 Oslofjord Convention Center, som har et konferanseomr\xc3\xa5de p\xc3\xa5 10\xc2\xa0500 kvadratmeter som under AEG inneholder en varemesse for hesterelaterte produkter. Under arrangementet er det ogs\xc3\xa5 en rekke bespisningstilbud, slik som kaffebar, kafeteria, fast-food og dagligvarebutikk._NEWLINE_Under AEG bor b\xc3\xa5de deltagere og publikum i boenheter p\xc3\xa5 omr\xc3\xa5det, som har 700 hytter og leiligheter."